אדריאן אגרסט

אדריאן אגרסט (בצרפתית: Adrien Agreste) הוא דמות בדיונית, שיצר תומאס אסטרוק מהסדרה ״המופלאה: הרפתקאות ליידי באג״.
האלטר אגו שלו, החתול השחור, נוצר בהשראת אנטי-גיבורת הקומיקס “קאטוומן”<ref name=":0"></ref>.

== פיתוח הדמות ==
יוצרו של הדמות, תומאס אסטרוק, הצהיר כי מכיוון שהחיפושית מסמלת לעיתים מזל טוב, הוא החליט שבן זוגה יכיל אסוציאציה מסוימת של מזל רע, וכתוצאה מכך הוא חשב על חתול שחור<ref name=":0" /><ref></ref>.
אסטרוק חשף כי זהותו האזרחית של החתול השחור הייתה בתחילה דמות בשם פליקס, ותיאר אותו כבחור מעט מתנשא ו"סנובי"<ref name=":1"></ref>. לדבריו, אף על פי שההבדל בין אישיותו של פליקס לבין זהותו כחתול השחור היה יכול להיתפס באופן חיובי, אישיותו לא היוותה נרטיב טוב מספיק לטווח הארוך<ref name=":1" />. מסיבה זו הוחלף פליקס באדריאן, נער נעים ואדיב שאינו מרוצה מכך שהוא מפורסם<ref></ref><ref></ref>.

== זהות בדיונית ==
אדריאן הוא דמות של נער כבן 14, אשר משמש כדוגמן בחברת עיצוב האופנה של אביו, גבריאל אגרסט. הוא לומד בבית הספר על שם פרנסואה דופון, אולם לעיתים קרובות הוא נשאר בבית כדי ללמוד עם עוזרת הבית הנאמנה של המשפחה, נטלי. כמובן שהוא מעדיף ללמוד בבית הספר הרגיל, אך אביו, מגונן עליו יותר משצריך ולכן לא תמיד הוא הולך לבית הספר הרגיל. הוא נער מחונן מאוד, מנגן על פסנתר, לוחם סייף ודובר סינית שוטפת. יחסיו עם אביו מורכבים מאוד. לאחר שאמו של אדריאן, אמילי, נפטרה, גבריאל לא הצליח לחזור לעצמו.

איש מלבד לוקה קופאין ומאסטר פו בעבר אינו יודע שאדריאן הוא למעשה גיבור העל "החתול השחור". יחד עם גיבורת העל החיפושית המופלאה, הוא מגן על פריז מהאקומות'<ref>בסדרה, אקומות הם פרפרים מרושעים הנותנים למושפע את האפשרות להפוך לנבל על שנוצרו על ידי עונד מופלא הפרפר, עש לילה.</ref> של הנבל הנורא עש לילה (ובהמשך עונה 4 שילב את מופלא <ref>חפץ קסום אשר מעניק לעונדיו את כוחם.</ref> הפרפר והטווס והפך לעש אפלולי, ובהמשך עונה 5 גנב את כל המופלאים פרט למופלא החיפושית והחתול השחור, ושינה את שמו למונרך), שהוא אביו של אדריאן. הוא עושה את זה מסיבה אחת: כאשר מאחדים את עגילי החיפושית ואת טבעת החתול השחור, מקבלים את הכוח המוחלט המאפשר לבקש משאלה אחת. גבריאל מתכנן לבקש את חזרתה לחיים של אמילי.

החפץ המופלא שלו הוא טבעת ול'קוואמי'<ref>בסדרה, קוואמי הוא יצור קטן שעוזר לגיבורי העל ונותן להם כוחות.</ref> שלו קוראים פלאג, הניזון מגבינת קממבר עבשה ומסריחה. לאחר שאדריאן משנה צורה (ורק לאחר שהשתמש בכוחו) הוא צריך להאכיל את פלאג על מנת שיצבור אנרגיות להמשיך לתת לו את כוחו.

כוח העל של החתול השחור הוא כוח ההרס, שפועל באמצעות האמירה: ״חתולאגאן״. כאשר הוא אומר זאת מתאפשר לו להרוס כל דבר שירצה, אך הוא יוכל לנצל את כוחו רק פעם אחת, ולאחר מכן יש לו רק 5 דקות עד שישתנה חזרה לזהותו האזרחית. בסוף עונה 5 הוא מסוגל להשתמש בכוחו כמה פעמים שירצה בלי להשתנות בחזרה.

אדריאן נתון להערצה על ידי בנות גילו, אולם הוא מאוהב באחת: החיפושית. הוא לא יודע שהחיפושית היא למעשה מרינט דופן צ'אנג, חברתו לספסל הלימודים אשר מאוהבת בו כאשר הוא בה. כך נוצר מצב שבו השניים מאוהבים זה בזה, אך הם לא יודעים זאת וכל אחד מהם בטוח שהוא מאוהב במישהו אחר.
בעונה 5 אדריאן מניח בצד את אהבתו לחיפושית ומתחיל להתאהב במרינט, בחלוף הזמן הוא אף נהייה לבן זוגה.

בין זהויותיו השונות: אדריאן אגרסט, חתול שחור <ref>האלטר אגו הסודי שלו</ref>, אספיק <ref>כאשר ענד באופן זמני את מופלא הנחש</ref>, נחש שחור <ref>כאשר שילב את מופלא החתול השחור ומופלא הנחש</ref>, החיפושון <ref>כאשר ענד בשגגה את מופלא החיפושית</ref>, חתול לבן <ref>כשהשתלט עליו אקומה</ref>, בר חלוף <ref>כאשר השתלט עליו אקומה בשנית</ref>, קאט ווקר <ref>כאשר שינה באופן זמני את זהותו כחתול שחור</ref>, ארנב שחור <ref>כששילב את מופלא החתול השחור עם מופלא הארנב</ref>.

== דיבוב ==
* מדבבו של אדריאן לצרפתית, שפת המקור של הסדרה, הוא בנג’מין בולן.
* מדבבו של אדריאן לאנגלית, הוא ברייס פפנברוק.
* מדבבו של אדריאן לעברית הוא גיא זיידמן.

==קישורים חיצוניים==
* [https://miraculousladybug.fandom.com/wiki/Adrien_Agreste אדריאן אגרסט] באתר פאנדום.

== הערות שוליים ==

קטגוריה:דמויות בדיוניות